Diari Oficial de la Generalitat Valenciana


Sumari del DOGV 7493, del 26-03-2015 (2015/2480)

RESOLUCIÓ de 18 de febrer de 2015, de la Subdirecció General de Relacions Laborals de la Direcció General de Treball, per la qual es disposa el registre i la publicació de l'acta de l'acord de la comissió paritària del Conveni Col·lectiu de Centres i Servicis d'Atenció a Persones amb Discapacitat de la Comunitat Valenciana, per mitjà del qual es definix el subgrup de producció (taula subgrup IV 1) i el subgrup de manipulació (taula subgrup IV.3). (Codi 41607055221516).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7493

Data del DOGV
:   26-03-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/2480


Data del document
:   18-02-2015

Organisme emissor
:   Conselleria d'Economia, Indústria, Turisme i Ocupació

Tipus de document
:   Resolució

Descriptors 

:   * Conselleria d'Economia, Indústria, Turisme i Ocupació
    * conveni col·lectiu

RESOLUCIÓ de 18 de febrer de 2015, de la Subdirecció General de Relacions Laborals de la Direcció General de Treball, per la qual es disposa el registre i la publicació de l'acta de l'acord de la comissió paritària del Conveni Col·lectiu de Centres i Servicis d'Atenció a Persones amb Discapacitat de la Comunitat Valenciana, per mitjà del qual es definix el subgrup de producció (taula subgrup IV 1) i el subgrup de manipulació (taula subgrup IV.3). (Codi 44950859479861). [2015/2480]  
Vist el text de l'acta de l'acord de la comissió paritària del Conveni Col·lectiu de Centres i Servicis d'Atenció a Persones amb Discapacitat de la Comunitat Valenciana, per mitjà del qual es definix el subgrup de producció (taula subgrup IV 1) i el subgrup de manipulació (taula subgrup IV.3), subscrit, per la part empresarial, per representants de les organitzacions AGEVALCEE i FEAD, i per la part del personal treballador, per representants dels sindicats FE-CCOO-PV i FETE-UGT-PV, i de conformitat amb el que disposen l'article 90, apartats 2 i 3, del Reial Decret Legislatiu 1/1995, de 24 de març, text refós de la Llei de l'Estatut dels Treballadors; l'article 2 del Reial Decret 713/2010, de 28 de maig, sobre registre i depòsit de convenis i acords col·lectius de treball, i l'article 3 de l'Orde 37/2010, de 24 de setembre, per la qual es crea el Registre de la Comunitat Valenciana de Convenis i Acords Col·lectius de Treball, esta Subdirecció General de Relacions Laborals, d'acord amb les competències transferides segons el Reial Decret 4105/82, de 29 de desembre, resol:  
  
  
Primer  
Ordenar que s'inscriga en el Registre de la Comunitat Valenciana de Convenis i Acords Col·lectius de Treball i es notifique a la comissió negociadora, i que s'hi deposite el text de l'acta.  
  
Segon  
Disposar que es publique en el Diari Oficial de la Comunitat Valenciana.  
  
València, 18 de febrer de 2015.- El subdirector General de Relacions Laborals: Reyes Maximiliano Coronado Coronado.  
  
  
ACTA DE LA 1a REUNIÓ DE LA COMISSIÓ PARITÀRIA DEL VII CONVENI COL·LECTIU LABORAL AUTONÒMIC DE CENTRES I SERVICIS D'ATENCIÓ A PERSONES AMB DISCAPACITAT  
  
Per les organitzacions patronals:  
Per FEAD:  
Miguel Infantes Pérez  
  
Per AGEVALCEE:  
Juan José Serrano Jiménez de la Plata  
  
Per les organitzacions sindicals:  
Per la FE CC.OO-PV:  
Pepa Ramis Pérez  
Elena Albert Roberto  
  
Per FETE-UGT-PV:  
Ana Luzzi Angosto  
  
A València, en els locals d'AGEVALCEE (c/ Corts Valencianes, 41, 1r), a les 11.00 hores del dia 27 de gener de 2015, es reunixen les persones que figuren al marge en representació de les seues respectives organitzacions. Disculpa la seua falta Carlos Laguna, que és substituït per Juan José Serrano Jiménez de la Plata.  
Es procedix a la lectura i firma de l'acta de l'última reunió, del 4 de desembre, i es passa a tractar les consultes plantejades:  
Davant de la confusió que s'està creant en els centres especials d'ocupació entre la taula del subgrup IV.1 (personal de producció) i IV.3 (personal de servicis generals/manipulats), s'acorda la redacció següent:  
  
«Definició del subgrup de producció.  
En este grup s'hi inclouen aquells treballadors que realitzen tasques de fabricació, muntatge, transformació (de certs elements) i obtenció de béns, per mitjà de mà d'obra o maquinària.  
La dita activitat pot realitzar-se en cadenes, línies de muntatge o qualsevol altra manera d'organitzar la producció, delegant a cada treballador una funció i/o objectiu.  
  
Definició del subgrup de manipulats.  
En este grup s'hi inclouen aquells treballadors que presten servicis de manipulació o selecció de materials i/o productes a fi de donar-li un acabat, sense que el producte patisca cap transformació.»  
  
Així mateix, s'acorda enviar estes definicions a la Conselleria d'Economia, Indústria, Turisme i Ocupació per a la seua publicació en el DOCV.  
I sense més assumptes a tractar s'alça la sessió a les 12.00 hores.